Валери Видас
Напук на благоразумието

chitanka.info

От тичане без дъх, със бузи зачервени,

ръчички вдигнало, детето спря пред мене —

не стигаше до струята студена.

Помогнах му. То влажния, заоблен мрамор

със тънки пръстчета обгърна жадно, здраво

погледна хитро баба си през рамо

и дълго, дълго, ненаситно пи…

Едва дочакали уречения час,

в гърба ме блъсват двете ми пети.

Без дъх останал, дочувам мъдър глас:

„Не пий след тичане, опасно е!“ Ами!

Загребвам в шепи изворчето хладно,

поглеждам хитро и отпивам жадно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.